Oppgaver til 50-leken
Utstyr: terninger (1 til hvert lag), kort med oppgaver, noe å feste oppgaven med dersom nødvendig.
Slik leker dere:
· Leken har 50 oppgaver
· En gruppe starter leken med å trille terningen. hvis de får 5 går de til post/oppgave 5. 
· De prøver å finne svaret og går til leikmeisteren og sjekker svaret. (hver gang de har et svar må de til leikemeisteren å sjekke svaret)
· Hvis de svarer feil må de trille terningen om igjen. for eksempel 2. da må de til post 2 i stedet. (får ikke gå videre til ny post før de har svart riktig)
· Hvis de svarer rett triller de terningen en gang til. Hvis de da får to skal de til post 5 + 2. Hvis de svarer rett på 7 får de trille igjen. feks 7+6. neste blir da post 13 osv. 
· Den som svarer først på oppgaver 50 vinner. 
· De må trille helt til de havner på 50. hvis de har svart på 49 må de trille helt til de får 1 og svare rett på spørsmålet. 
	Spørsmål
	Fasit

	1. Hva må du huske å gjøre med pc-en hvis du er i klasserommet eller avdelingen og det plutselig oppstår en uventet situasjon du må håndtere?
	[image: ] + L for å låse pcen så håndtere situasjonen. Dette hindrer uautorisert tilgang.

	2. Hva er GDPR?
	General Data Protection Regulation – også kalt Personvernforordningen i Norge


	3. Når ble GDPR lov i Norge (årstall)?
	2018

	4. Hvilke av disse opplysningene er særlig kategori av personopplysning?
a. Fullt navn
b. Fødselsnummer
c. Feiring av religiøs høytid

	 C Feiring av religiøs høytid


	5. Hva gjør du med pcen når du trykker på [image: ] + L?
	PC-en låses, slik at ingen kan bruke den uten passord.


	6. Hvorfor skal jeg som jobber i oppvekst bry meg om personven?
	Fordi det å ha kontroll over informasjon om selv er en menneskerettighet. Det har stor betydning for vår autonomi/selvbestemmelse å kunne velge hvem som vet hva om oss. Dette gjelder ikke minst elever i skolen.


	7. Tenk deg at du kobler deg opp på en Smartboard. Du har valget mellom å dele skjerm med «Utvid» eller «Duplikat». Hva bør du velge for å ha mest mulig kontroll?
	Velg Utvid skjermen. Da kan du styre hva som vises på tavlen og hva som forblir privat på PC-en.


	8. Hva må du huske å gjøre etter at du har delt passord med noen?
	Du skal ikke dele passord med noen!


	9. Nevn to eksempler på særlig kategori av personopplysninger?
	Opplysninger om:
· rasemessig eller etnisk opprinnelse, 
· politisk oppfatning,
· religion, 
· filosofisk overbevisning,
· fagforeningsmedlemskap,
· genetiske opplysninger,
· biometriske opplysninger (når behandlingsformålet er å entydig identifisere noen)
· helseopplysninger, 
· seksuelle forhold,
· seksuell legning


	10. Når vi gjør en vurdering av personvernkonsekvenser (DPIA), hva er det vi vurderer da?
	Konsekvensene for den registrerte sine friheter og rettigheter og hvordan behandlingen kan påvirke dem


	11. Vet du et annet navn på personvernforordningen?
	GDPR

	12. Hva er en personopplysning?
	Det er informasjon som kan identifisere en person direkte eller indirekte.
Eksempler: navn, adresse, bilde, video.


	13. Når vi snakker om at vi ROSer så handler dette lite om blomster. Hva mener vi egentlig da?
	Risiko og sårbarhetsanalyse/ risikovurdering /vurdering av risiko ved å bruke en digital ressurs/ risikovurdering av personopplysningssikkerheten.


	14. Det er helt uproblematisk at det blir lagret personopplysninger i USA (sant eller usant)?

	Usant

	15. Det er greit å sende opplysninger på epost som beskriver en mobbesak så lenge du er sikker på at mottakeren er de foresatte?

	NEI


	16. Den kommunale eposten min er en sikker måte å kommunisere med foresatte på?
	NEI


	17. Hvem kan være “den registrerte” for oss i kommunen?
	Barn, elev, ansatt, innbygger. Den registrerte er den personopplysningen gjelder.

	18. Hva er behandlingsgrunnlag?
	Det som gjør at kommunen har lov til å behandle personopplysninger i skole eller barnehage. Vi kan også si rettslig grunnlag


	19. Hva er viktig å huske når du bruker Messenger til å kommunisere med foresatte?
	Du skal ikke bruke Messenger til å kommunisere med foresatte


	20. Din kommune har ikke databehandleravtale med en leverandør. Hva kan være et stort problem med det?
	Da vet vi ikke hva leverandøren gjøre med personopplysningene på vegne av kommunen.

	21. Vi bruker KIT når vi vurderer personopplysningssikkerheten i et system. Hva står KIT for?

	Konfidensialitet, Integritet og Tilgjengelighet.

	22. Hvilke av punktene under gjelder for samtykke?
a. Det skal være frivillig
b. Elever kan alltid gi samtykke på vegne av seg selv.
c. Mulig å trekke tilbake

	1) Det skal være frivillig
2) Elever kan alltid gi samtykke på vegne av seg selv.
3) Mulig å trekke tilbake


	23. Samtykke skal alltid være mulig å trekke tilbake (sant eller usant)
	Sant

	24. Hvorfor setter vi sterk autentisering på enkelte digitale tjenester?

	Fordi digitale tjenesten kan inneholder informasjon som krever et ekstra sikkerhetslag, og fordi det skal bli vanskeligere for uvedkommende å logge seg inn som deg.


	25. Det er uproblematisk å ta film og bilder av barn i skole og barnehage med min private telefon (sant eller usant).

	Usant. Her er det fare for at de bli lagret på område som ikke er sikkert. Kanskje blir det også synkronisert til privat sky.


	26. Er det greit å bruke en privat chat til å ha en direkte kommunikasjon med foresatte?
	Nei, fordi ikke alle chater er så private som du tror. For eksempel Messenger, her eier Meta det meste av informasjonen.


	27. Hvem er ansvarlig for arbeid med personvern og informasjonssikkerhet i din kommune?
	alle

	28. Hvorfor er det greit å kunne bruke [image: ]?
	Fordi du enkelt kan velge «Utvid» skjermen i stedet for «Dupliser», og dermed ha bedre kontroll over hva som vises.


	29. Hva er et personvernombud?
	En rådgiver som skal hjelpe kommunen med råd og etterlevelse av GDPR. Se på dem som «personvernets superhelter».

	30. Hva er fellesbetegnelsen på enhver opplysning, som direkte eller indirekte, kan identifisere en person?
	Personopplysning

	31. Hvorfor er det spesielt viktig å være forsiktig med barns personopplysninger?
	Barn regnes som «sårbare registrerte» og krever ekstra vern


	32. Feidepålogging er en garanti og trygghet på at læremiddelet er trygt å bruke (sant eller usant)
	Usant! Feide gir sikker innlogging, men er ikke en godkjenningsordning for læremidler.


	33. Er det nok å be foreldrene om samtykke for å ta bilder og publisere dem på kommunens nettsider? (sant, usant)

	Usant. Du må også innhente samtykke fra barnet, så langt det er mulig ut fra alder og modenhet. Hvis barnet uttrykker at det ikke ønsker å bli fotografert eller publisert, skal det respekteres. For små barn som ikke kan gi samtykke selv, gjelder foreldrenes samtykke.


	34. Hva krever GDPR av leverandører av digitale læremidler i samarbeid med kommunen?

A) At leverandørene selv bestemmer hvordan personopplysninger brukes, så lenge de har gode sikkerhetsrutiner.
B) At leverandørene beskytter personopplysningene og gir kommunen som behandlingsansvarlig kontroll over hvordan data brukes.
C) At leverandørene kun trenger å informere kommunen om hvilke data som samles inn, uten å inngå avtaler.

	B


	35. Personopplysningene kan aldri lagres utenfor EU (sant eller usant)?
	usant. MEN det vil kreve grundige vurderinger og ha samme sikkerhetstiltak som innenfor EU. Dette kalles tredjelandsvurdering.

	36. Hvorfor må personopplysningene slettes når vi ikke lenger har avtale med leverandøren?
A)For å frigjøre lagringsplass hos leverandøren.
B) For at kommunen skal kunne ta i bruk nye leverandører raskere.
C) Fordi GDPR krever at ingen behandler personopplysninger lenger enn nødvendig, og sletting reduserer risikoen for misbruk eller datalekkasjer.

	C


	37. Hvorfor bør man ikke ta i bruk en gratis nettjeneste med innlogging som ikke er risikovurdert?

	Man vet ikke hvordan nettstedet behandler personopplysningene.

	38. Hvorfor er det greit å bruke hurtigtasten [image: ]?
	Den minimerer alle aktive sider og programmer slik at andre ikke kan se informasjon de ikke skal ha tilgang til.


	39. Hva innebærer det at en innbygger har innsynsrett i henhold til GDPR?
	Personen har rett til å vite hvilke personopplysninger kommunen behandler om seg selv og sine barn.


	40. Hvilket av disse passordene hadde du helst valgt?
a. Bergen123
b. Dkg#/jøajg3aøjgrsi/”
c. fullham E b3st
	C
Dette er lettere å huske og vanskelig å knekke. Mellomrom er et spesialtegn. 

	41. Hva står GDPR for?
	General Data Protection Regulation

	42. Hvorfor brukes BankID i enkelte kommunale tjenester, og hvilke utfordringer kan oppstå hvis ansatte må bruke sin private BankID?

	BankID brukes fordi den oppfyller høyt sikkerhetsnivå (nivå 4) som kreves for sensitive opplysninger. Utfordringer oppstår ved rolleblanding, personvern og ansvar når privat BankID brukes i jobbsammenheng.


	43. Er innboksen i e-post programmet mitt et sikkert lagringssted for eposter med sensitivt innhold fra foresatte?
	Nei! E-post er ikke en godkjent løsning for lagring av sensitive opplysninger.


	44. Hva er riktig å gjøre når jeg mottar et e-post med sensitiv informasjon fra foresatte?
	Når du oppdager sensitivt innhold om barn i mail
– Merk deg avsender og slett mailen (også fra Slettede elementer)
- Send avsender en ny mail, der du foreslår at dere tar det muntlig i et møte.


	45. Hvorfor er det problematisk å bruke samtykke som behandlingsgrunnlag når elever skal bruke digitale læringsressurser undervisning?
	Samtykke skal være frivillig, men elever og foresatte er i et avhengighetsforhold til skolen. Hvis foresatte ikke gir samtykke, kan eleven bli utestengt fra undervisningen. Derfor er samtykke et dårlig behandlingsgrunnlag i denne situasjonen.


	46. Hva er det vanlig at skole/barnehage ber om samtykke til fra foresatte om?
	Eks:
Ta bilder av barnet
Kjøre barnet i bil
Kunne gi barnet jodd tabletter osv.

	47. Du har skrevet en rapport om et barn med spesielle behov. Hvor bør du lagre dokumentet?

A) På din private PC hjemme. 
B) I skolens godkjente system for sensitive opplysninger. 
C) På en minnepenn for enkel tilgang.

	B

	48. Du er på kurs og kobler deg til gratis Wi-Fi for å sjekke barnehagens system. Hva gjør du?
A) Bruker det uten bekymring. 
B) Sender kun e-post, det er ikke farlig.
C) Bruker VPN eller venter til du har sikkert nettverk.

	C

	49. Foreldrene vil ha en lukket Facebookgruppe der ansatte kan dele bilder fra gruppa. Dette bør være greit siden den er lukket. (sant eller usant)

	usant. Som ansatt bør du finne andre måter å dele bilder på. 

	50. En forelder sender deg en lang mail som forteller om barnet sitt som blir mobbet. Du svarer på mailen. Hvorfor er dette brudd på konfidensialitet?

	Når du svarer i samme tråd, kan du utilsiktet dele sensitiv informasjon med andre som har tilgang til e-posten. Det er bedre å starte en ny tråd eller foreslå et møte.

